اعتدال (سیاست)

اعتدال یا معتدل  سیاست میں اُس شخص کے لیے استعمال ہوتا ہے جو انتہا پسند، سخت گیر، جماعتی تعصب کا حامل یا انقلابی/ریڈیکل نہ ہو۔
سیاسی فلسفے میں یہ اصطلاح عموماً مرکزیت (Centrism) کے رجحان کو ظاہر کرتی ہے، جو نظریۂ اعتدال (Moderation theory) سے متعلق ہے۔ اس کے تحت مختلف تصورات سامنے آتے ہیں جیسے:وسطِ بایاں
وسطِ دایاں 
معتدل یا درمیانی راستہ اختیار کرنے والے گروہ
حالیہ دور میں دنیا کے بیشتر ممالک میں حزبِ وسط کے نام سے سیاسی جماعتیں بھی قائم ہوئیں، جو اس بات کی علامت سمجھی جاتی ہیں کہ ان کے حامی مذہبی، قومی یا سماجی معاملات میں انتہاپسند مؤقف سے گریز کرتے ہوئے درمیانی اور متوازن رویہ اپنانا چاہتے ہیں۔ تاہم اعتدال محض ایک سیاسی اصطلاح نہیں، بلکہ ایک وسیع تر تصور ہے جو مذہبی، سماجی اور ثقافتی میدانوں میں بھی توازن، میانہ روی اور انتہا پسندی سے اجتناب کے معنی میں استعمال ہوتا ہے۔
 تاریخی پہلو 
تاریخی طور پر یونانی فلسفی ارسطو نے "معتدل اور مصالحتی سیاست" کے اصول کو ترجیح دی، جو وسطیت پر مبنی تھا۔ انھوں نے انتہا پسندی—چاہے وہ حد سے زیادہ دولت کی صورت میں ہو یا شدید غربت کی شکل میں—کو ناپسند کیا۔ اسی طرح وہ افراد، گروہوں یا حکمرانوں کے ذاتی مفادات پر مبنی طرزِ عمل کی بجائے متوازن اور اجتماعی مفاد پر مبنی نظام کے قائل تھے۔
 دینی پہلو 
اسلامی تعلیمات میں بھی اعتدال اور میانہ روی کی بہت ترغیب دی گئی ہے، خواہ وہ عبادت میں ہو، کھانے پینے میں ہو یا سماجی تعلقات میں۔

قرآنِ کریم میں ارشاد ہے:
"وَكَذَٰلِكَ جَعَلْنَاكُمْ أُمَّةً وَسَطًا"
(اور اسی طرح ہم نے تمھیں ایک درمیانی امت بنایا)

ایک اور حدیث میں رسول اللہ ﷺ نے فرمایا:
صحیح البخاری، کتاب الإيمان، باب الدين يسر، حدیث: 3990
(ترجمہ: بے شک دین آسان ہے اور جو شخص دین میں سختی کرے گا وہ مغلوب ہو جائے گا، لہٰذا درستی اختیار کرو، میانہ روی اپناؤ اور خوشخبری لو۔)

نماز میں اعتدال:
"وَلَا تَجْهَرْ بِصَلَاتِكَ وَلَا تُخَافِتْ بِهَا وَابْتَغِ بَيْنَ ذَٰلِكَ سَبِيلًا"صحیح مسلم، کتاب الذكر والدعاء والتوبة والاستغفار، حدیث: 2699
(ترجمہ: نہ اپنی نماز بہت بلند آواز سے پڑھو اور نہ بالکل آہستہ، بلکہ ان دونوں کے درمیان راستہ اختیار کرو۔)

صدقہ و خرچ میں اعتدال:
"وَالَّذِينَ إِذَا أَنْفَقُوا لَمْ يُسْرِفُوا وَلَمْ يَقْتُرُوا وَكَانَ بَيْنَ ذَٰلِكَ قَوَامًا"
(ترجمہ:اور وہ لوگ جب خرچ کرتے ہیں تو نہ فضول خرچی کرتے ہیں اور نہ تنگی، بلکہ ان دونوں کے درمیان معتدل رہتے ہیں۔)

کھانے پینے میں اعتدال:
"وَكُلُوا وَاشْرَبُوا وَلَا تُسْرِفُوا"
(ترجمہ:کھاؤ پیو مگر اسراف نہ کرو۔)

دنیا اور آخرت میں توازن:
"وَابْتَغِ فِيمَا آتَاكَ اللَّهُ الدَّارَ الْآخِرَةَ وَلَا تَنْسَ نَصِيبَكَ مِنَ الدُّنْيَا"
(ترجمہ:اور جو کچھ اللہ نے تمھیں دیا ہے اس کے ذریعے آخرت کا گھر تلاش کرو اور دنیا میں اپنا حصہ نہ بھولو۔)

 حوالہ جات 

زمرہ:مرکزیت
زمرہ:سیاسی اصطلاحات
زمرہ:باب مذہب/متعلقہ مضامین